Základná škola s materskou školou kardinála Alexandra Rudnaya Považany 216 916 26

**DODATOK č. 4/2018**

**Školský vzdelávací program**

**pre 1. a 2.stupeň ZŠ – ISCED 1, ISCED 2**

**Škola - to sme**

**MY**

**1.Všeobecná charakteristika školy**

**1.1 Veľkosť školy**

Základná škola s materskou školou kardinála Alexandra Rudnaya, Považany 216 v Považanoch je jedinou základnou školou v obci, ktorá má asi 1400 obyvateľov. Obec Považany je súčasťou okresu Nové Mesto nad Váhom a Trenčianskeho kraja.

Súčasná budova školy bola postavená v roku 1973.

Škola je plnoorganizovaná s deviatimi ročníkmi - štyrmi ročníkmi I. stupňa a piatimi ročníkmi II. stupňa. Od 1.9.2018 sa ZŠ zlúčila s MŠ. Materská škola má dve oddelenie.

V školskom roku 2018/2019 vyučujeme 180 žiakov základnej a materskej školy.

Organizačnou súčasťou je školský klub detí s 68 žiakmi v troch oddeleniach, školská kuchyňa a školská jedáleň, v ktorej sa stravuje 188 stravníkov.

V areáli školy je množstvo zelene, ihrisko a tzv. zóna oddychu. Priestory sú využívané vo vyučovacom i mimovyučovacom čase.

**1.2**  **Charakteristika žiakov**

Základnú školu navštevujú žiaci z Považian /67 žiakov/, Potvoríc /59 žiakov/, Brunoviec /11 žiakov/ i Nového Mesta nad Váhom a okolia /8 žiakov/. Dochádzajúci žiaci využívajú autobusové spoje z Piešťan a z Nového Mesta nad Váhom. V materskej škole je momentálne 35 detí.

Všetci žiaci našej školy sú slovenskej národnosti. Stodvadsaťšesť žiakov navštevuje katolícke náboženstvo, devätnásť žiakov navštevuje etickú výchovu.

Žiaci piateho a deviateho ročníka sa každoročne zúčastňujú celoslovenského testovania. Dosahujú priemerné výsledky (porovnávané sú s priebežným hodnotením v predmetoch SJL a MAT). Každoročne sú všetci deviataci umiestnení na stredných školách podľa ich výberu.

Naši žiaci reprezentujú školu v mnohých športových, vedomostných i umeleckých súťažiach. Napriek tomu, že nedosahujú výrazné výsledky, oceňujeme ich snahu a vyučujúci sa im venujú v plnej miere.

**1.4 Kontinuálne vzdelávanie –** viď Plán kontinuálneho vzdelávania

**1.6 Dlhodobé projekty**

Počas školského roka 2016/2017 – 2017/2018 sme sa zapojili do ďalších projektov, v ktorých budeme pokračovať aj v školskom roku 2018/2019:

1. Projekt rekonštrukcie telocvične a sociálnych zariadení
2. Projekt rekonštrukcie kúrenia v priestoroch školy
3. Projekt rekonštrukcie školskej jedálne
4. Záložka do knihy – československý projekt
5. Projekt Hrdina remesla – TSK
6. Projekt – Zelená škola
7. Projekt nadácie ZSE
8. Projekt nadácie Ekoobec 2018

**1.8 Priestorové a materiálno–technické podmienky školy**

V školskom roku 2018/2019 chceme pokračovať v rekonštrukcii vnútorných priestorov školy.

**2. Charakteristika školského vzdelávacieho programu**

**2.7 Zabezpečenie výučby pre žiakov so špeciálnymi potrebami**

V školskom roku 2018/2019 je 8 žiakov integrovaných. Žiaci navštevujú CPPP a P v Novom Meste nad Váhom alebo Súkromné centrum špeciálno - pedagogického poradenstva v Kálnici. Podľa pokynov CPPP a P sú vzdelávaní podľa individuálnych výchovno - vzdelávacích programov. Ich vyučovacie výsledky sú konzultované s odbornými pracovníkmi, výchovným poradcom a samozrejme s rodičmi.

**4. Školský učebný plán**

Poznámky k učebnému plánu

Školský učebný plán pre 1., 2., 3, 4. a 5., 6., 7. 8. ročník neplatí. Žiaci 1., 2., 3. 4. a 5., 6., 7. 8. ročníka sú vzdelávaní podľa iŠkVP.

Delenie na skupiny:

* Anglický jazyk – 5., 7. ročník – sa delí na dve skupiny
* Informatika – 2., 5. ročník - sa delí na dve skupiny
* Technika - 5. ročník - sa delí na dve skupiny
* Etická výchova – 1. skupina (1. stupeň), 2. skupina (2. stupeň)
* Telesná a športová výchova – 6.r. – chlapci 6.r. – dievčatá

 7.r..– chlapci 7.r..– dievčatá

 8. r. – chlapci 8. r. – dievčatá

 9. r. – chlapci 9.r. – dievčatá

* Telesná výchova – spájajú sa 8. – 9. roč.